छेना के बनावे खातिर कौनों भी खट्टा रस जइसे कि नींबू के रस या फिर खाए वाला कुछ एसिड सभ के इस्तेमाल कइल जाला। या फिर पहिले से छेना के पानी उपलब्ध होखे तब ओहू के इस्तेमाल से दूध फारल जा सके ला। एह तरीका से दूध के फारल रूप जेह में से पानी निथार लिहल जाय छेना कहाला। लगभग 500 ग्राम दूध में से 100 ग्राम छेना निकले ला। छेना के एकट्ठा क के दाब के एकरा के पनीर के रूप दिहल जाला आ ई बहुत तरह के पकवान सभ में इस्तेमाल होला। पनीर के कई किसिम के तरकारी (करी), पकौड़ी, परवठा इत्यादि बनावल जाला।